Altenburg bei Brugg
Alteburg isch en Ortsdeil vo der Stadt Brugg im Kanton Aargau.

Bis ane 1901 isch Alteburg en eigeni Gmeind gsi, wo der Kanton denn obrikeitlich zu der Stadt Brugg ygmeindet het. Alteburg het denn öppe drüühundert Ywooner gha.

S Dorf het nume en chlyne Gmeindbann gha, wo e schmale Streife der Aare noo derzueghört het. S Dorf het es paar Hüüser gha, wo näbed der Burg vom «Schlössli Alteburg» gstande sind. Die Burg isch im Middelalter i de Ruyne vom römische Kaschtell bout worde. Der Erbouer isch äntwäder der Graf Lanzelin oder der Graf Rudolf gsi, wo vonne d Dynaschty vo de Habsburger choo isch.

Ane 1254 isch s Dorf Altinburch s erschte Mol im ene Dokumänt erwäänt.

Weblink 

 

Ort (Kanton Aargau)
Brugg AG